Konfucije
Kung Fu Ce ili Konfučije bio je jedan od prvih kineskih filozofa i političar Perioda proljeća i jeseni. Zajedno sa Lao Ceom i Sidartom Gaotamom Budom bio je jedan od prvih filozofa koji su došli sa Dalekog Istoka. U njihovim idejama se nalaze počeci filozofskog mišljenja (iako se ne uzimaju zvanično za prve filozofe jer njihova filozofija je duboko vezana za religiju). Konfucijeva učenja i filozofija podupiru kulturu i društvo istočne Azije, ostajući uticajni širom Kine i istočne Azije do danas. Za njega osnov dobra je poštovanje tradicije. Smatrao je da ako su ljudi dobri sve je oko njih je dobro. Također, govorio je da je autoritet u društvu autoritet starijih. Njegovo je mišljenje da prirodne vrline čovjek usavršava učenjem, a to razvije sposobnosti razlikovanja dobra i zla. Konfucije je sebe smatrao prenosiocem vrijednosti ranijih perioda za koje je tvrdio da su u njegovo vrijeme napuštene. Njegova filozofska učenja, nazvana konfucijanizam, naglašavala su lični i državni moral, ispravnost društvenih odnosa, pravdu, dobrotu i iskrenost. Njegovi sljedbenici su se takmičili sa mnogim drugim školama tokom ere Stotinu škola misli, samo da bi bili potisnuti u korist legalista tokom dinastije Qin. Nakon sloma Qina i pobjede Hana nad Chuom, Konfucijeve misli dobile su zvaničnu potporu u novoj dinastiji. Tokom dinastija Tang i Song, konfucijanizam se razvio u sistem poznat na Zapadu kao neokonfučijanizam, a kasnije kao novi konfucijanizam. Konfučijanizam je bio dio kineskog društvenog tkiva i načina života; za konfucijance, svakodnevni život je bio arena religije. Konfučije se tradicionalno pripisuje autorstvo mnogih kineskih klasičnih tekstova, uključujući svih pet klasika, ali moderni naučnici su oprezni u pripisivanju određenih tvrdnji samom Konfučiju. Aforizmi o njegovom učenju sabrani su u Analektima, ali tek mnogo godina nakon njegove smrti. Konfucijeva načela imaju sličnosti sa kineskom tradicijom i vjerovanjem. Sa sinovskom pobožnošću, zagovarao je snažnu porodičnu lojalnost, poštovanje predaka i poštovanje starijih od strane njihove dece i muževa od strane njihovih žena, preporučujući porodicu kao osnovu za idealnu vladu. Njegova najpoznatija izreka glasi,:Nikada ne čini drugome ono, što ne bi želio da drugi učini tebi.